মহিলা কমিশন-আর্টিস্ট ফোরামে অভিযোগ দিতিপ্রিয়ার

কলকাতা: জীতু কমল ও দিতিপ্রিয়া রায়ের মধ্যে ব্যক্তিগত ঝামেলা হয়ে উঠেছিল স্টুডিওপাড়ার চর্চিত টপিক। সেই ঝামেলা মিটতেই আরও এক সমস্যা। মোটেও সব মেটেনি চিরদিনই তুমি যে আমার (Chirodini Tumi Je Amar)-এর সেটে। জীতুর সঙ্গে রোম্যান্টিক দৃশ্যে শট দিতে আপত্তি জানান দিতিপ্রিয়া। এরপরই দ্বিতীয়বার প্রকাশ্যে জীতু কমল আর দিতিপ্রিয়া রায়ের অর্ন্তকলহ। মহিলা কমিশনের দ্বারস্থ হয়েছেন দিতিপ্রিয়া রায় (Ditipriya Roy)। এমনকী আর্টিস্ট ফোরামেও লিখিত অভিযোগ জানিয়েছেন অভিনেত্রী। দীর্ঘ টানাপড়েনের পর ফের একবার ‘চিরদিনই তুমি যে আমার’ সিরিয়ালে ‘আর্য সিংহ রায়’ ফেরেন। কিন্তু জিতু শুটিংয়ে ফিরলেও, নায়িকা দিতিপ্রিয়ার সঙ্গে যে সব মিটমাট হয়নি, তা স্পষ্ট হল আজ সকালে।

পর্দায় আর্য কামব্যাক করতেই বিরাট পদক্ষেপ দিতিপ্রিয়ার। মহিলা কমিশনের চেয়ারপার্সন লীনা গঙ্গোপাধ্যায়ের দ্বারস্থ হয়েছেন এবং মেইল করেছেন আর্টিস্ট ফোরামেও। জিতুর (Jeetu Kamal) অনুরাগীদের একের পর এক কটূক্তি, তির্যক মন্তব্য, তীব্র কটাক্ষের তীর এসে বিঁধতে থাকে দিতিপ্রিয়ার দিকে—যেন তিনিই দায়ী সব গণ্ডগোলের জন্য। ক্রমাগত আক্রমণ নায়িকার মনে এতটাই গভীর দাগ ফেলে যে তিনি কাজেই মন বসাতে পারছেন না। মানসিকভাবে বিপর্যস্ত হয়ে পড়ছেন। শোনা যাচ্ছে—ধারাবাহিক ছেড়ে বেরিয়ে যাওয়ার কথাও নাকি ভাবছেন! দিতিপ্রিয়া নাকি নারী কমিশনের দ্বারস্থ হয়েছেন। আর্টিস্ট ফোরামেও লিখিত অভিযোগ করেছেন।

আরও পড়ুন:মিস ইউনিভার্স ২০২৫-এর মঞ্চে অঘটন!

মহিলা কমিশনের চেয়ারপার্সন, লীনা গঙ্গোপাধ্যায় জানান, “আমার কাছে পরামর্শ চেয়েছিল দিতিপ্রিয়া। বলেছি—মহিলা কমিশন কিংবা আর্টিস্ট ফোরামের দরজা সবার জন্যই খোলা। সমস্যার কথা জানানো একেবারেই তার অধিকার।এরপর আর্টিস্ট ফোরামে লিখিতভাবে সমস্যার কথা জানান দিতিপ্রিয়া। সম্পাদক শান্তিলাল মুখোপাধ্যায়ও তা স্বীকার করেছেন, “হ্যাঁ, দিতিপ্রিয়া লিখিতভাবে মেল করেছেন। এখনও তিনি সেই মেইলের বক্তব্য দেখে উঠতে পারেননি।

অন্য খবর দেখুন